b'\n_START_ARTICLE_\nKeskkonnatehnoloogia\n_START_SECTION_\nRoheline energia\n_START_PARAGRAPH_\nRoheline energia kujutab endast meie igap\xc3\xa4evaeluks vajaliku elektrienergia tootmiseks vajaminevate lahenduste loomist. Selle jaoks, et taastumatud ressursid v\xc3\xb5imalikult efektiivselt taastuvate vastu vahetada, viivad l\xc3\xa4bi teadlased igap\xc3\xa4evaselt katseid ja uuringuid. Taastuvate energiaallikate hulka kuuluvad tuule-, p\xc3\xa4ikese-, h\xc3\xbcdro-, loodete energia._NEWLINE_\xc3\x96koloogiliselt roheliseks energiaks nimetatakse n\xc3\xa4iteks anaeroobsel lagunemisel tekkivat energiat, kui lagundatakse mikroorganismide abiga j\xc3\xa4\xc3\xa4tmeid (n\xc3\xa4iteks kasutatakse seda protsessi reoveepuhastites). Mikroorganismide elutegevuse tagaj\xc3\xa4rjel tekib metaan, mida on v\xc3\xb5imalik \xc3\xa4ra kasutada energiaallikana nii majapidamises kui ka muudes elektrienergiat vajavates seadmetes.\n_START_SECTION_\nHeitgaasid\n_START_PARAGRAPH_\nKeskkonnatehnoloogide \xc3\xbcheks \xc3\xbclesandeks on v\xc3\xa4hendada atmosf\xc3\xa4\xc3\xa4ri paisatavate kasvuhoonegaaside hulka. Riigid n\xc3\xa4evad vaeva selle nimel, et atmosf\xc3\xa4\xc3\xa4ri ei satuks ohtlikke \xc3\xbchendeid. Uute tehnoloogiatega \xc3\xbcritatakse v\xc3\xa4hendada heitgaaside emiteerumist keskkonda. Selle jaoks on m\xc3\xa4\xc3\xa4ratud rahvusvahelised kvoodid ning peaaegu k\xc3\xb5ik maailma riigid peavad seda t\xc3\xa4pselt j\xc3\xa4rgima. CO\xe2\x82\x82 kontsentratsiooni piiramiseks on riigid allkirja andnud Ky\xc5\x8dto protokolli. Kui limiit \xc3\xbcletatakse, siis on ette n\xc3\xa4htud karistusmeetmed ja kui suudetakse v\xc3\xa4hendada kasvuhoonegaaside hulka, siis on v\xc3\xb5imalik seda kvooti teistele riikidele m\xc3\xbc\xc3\xbca. T\xc3\xa4nu sellele s\xc3\xbcsteemile sai n\xc3\xa4iteks Tartu linn 2011. aasta alguses k\xc3\xb5ik uued linnaliinide bussid._NEWLINE_T\xc3\xa4nap\xc3\xa4eval on saamas \xc3\xbcha populaarsemaks keskkonnas\xc3\xa4\xc3\xa4stlikuks lahenduseks h\xc3\xbcbriidautod, mis emiteerivad keskkonda v\xc3\xa4ga v\xc3\xa4he heitgaase, sest kasutavad lisaks tavalistele k\xc3\xbctustele ka elektrienergiat. Seel\xc3\xa4bi v\xc3\xa4hendatakse heitgaaside m\xc3\xb5ju atmosf\xc3\xa4\xc3\xa4rile ning k\xc3\xbctuseks kasutatava bensiini v\xc3\xb5i diislik\xc3\xbctuse osakaalu.\n_START_SECTION_\nReoveepuhastuse s\xc3\xbcsteemid\n_START_PARAGRAPH_\nMajapidamises tekib igap\xc3\xa4evaselt reovett, mida on vaja t\xc3\xb6\xc3\xb6delda ja k\xc3\xa4idelda, sest keskkonda sellist vett juhtida ei tohi. Linnades kasutatakse peamiselt tsentraalseid reoveepuhasteid, kus majades olev reovesi kogutakse kokku ning juhitakse akviivmudal baseeruvatesse puhastitesse. Nende energiatarve on v\xc3\xa4ga suur ning seet\xc3\xb5ttu on paljudes paikades need asendatud pinnasfilter- ja tehism\xc3\xa4rgalas\xc3\xbcsteemidega._NEWLINE_\xc3\x9cheks reoveepuhastustehnoloogiaks on Eestis j\xc3\xa4rjest populaarsemaks saavad pinnasfilter- ja tehism\xc3\xa4rgalas\xc3\xbcsteemid, kus puhastamist teostatakse v\xc3\xa4iksemate hoolduskuludega ja madalama energiatarbega (v\xc3\xb5rreldes teiste reoveepuhastustehnoloogiatega). S\xc3\xbcsteemide rajamisel on t\xc3\xa4htis j\xc3\xa4rgida juhendmaterjalis antud soovitusi, et tagada puhasti efektiivne toimimine pikaajaliselt. Tuleb silmas pidada, et tehism\xc3\xa4rgala- ja pinnasfilterpuhastid pole hooldusvabad ning neid tuleb igal aastal kontrollida, nii et see tagaks puhastite korrasoleku.\n_START_SECTION_\nHaridus\n_START_PARAGRAPH_\nKeskkonnatehnoloogiat (l\xc3\xbchend KKT) \xc3\xb5petatakse Tartu \xc3\x9clikoolis, kus on v\xc3\xb5imalik omandada bakalaureuse, magistri ja doktori kraad. Bakalaureuse\xc3\xb5pe kestab 3 aastat, magistri\xc3\xb5pe 2 aastat ja doktorantuur ehk doktori\xc3\xb5pe 5 aastat. \xc3\x95ppimine on tihedalt seotud loodusteadustega. Ained on seotud keemia, f\xc3\xbc\xc3\xbcsika, geograafia, bioloogia ja muude insener-tehniliste valdkondadega, n\xc3\xa4iteks biokeemia, geof\xc3\xbc\xc3\xbcsika, keskkonnakeemia, keskkonnaf\xc3\xbc\xc3\xbcsika, \xc3\xb6kotehnoloogia jne. V\xc3\xa4ga t\xc3\xa4htis on ka keskkonnaprojektides osalemine, mis t\xc3\xa4hendab, et tihedalt on seotud juriidilised ja majandusdistsipliinid._NEWLINE_\xc3\x95ppima asudes tuleb esimesel aastal l\xc3\xa4bida alusained. Kui 1,5 aastat ehk kolm semestrit on j\xc3\xa4tkusuutlikult bakalaureuses \xc3\xb5pitud, siis avaneb v\xc3\xb5imalus spetsialiseeruda j\xc3\xa4rgnevatele suundadele:\n_START_SECTION_\nMikroobsete protsesside tehnoloogia\n_START_PARAGRAPH_\n\xc3\x95pitakse mikroorganismide vahendatud protsesside tulemusel puhastama saastunud pinnaseid ja reostunud vett. Mikroorganismide tegevuse tulemusel saadakse puhast vett ja \xc3\xb5igel kasutamisel on v\xc3\xb5imalik saada ka energiat (n\xc3\xa4iteks metaani n\xc3\xa4ol, kui toimub reoainete lagundamine mikroorganismide abiga anaeroobsetes tingimustes).\n_START_SECTION_\n\xc3\x96kotehnoloogia\n_START_PARAGRAPH_\n\xc3\x96koloogiliste tehnoloogiate kasutusv\xc3\xb5imalused avalduvad eelk\xc3\xb5ige teadmises, et tarbides igap\xc3\xa4evaseks elutegevuseks vajalikku elektrit, puhast vett ja muid h\xc3\xbcvesid, kasutame me tehnoloogiaid, mis teevad v\xc3\xb5imalikult v\xc3\xa4he kahju keskkonnale. Arendatakse n\xc3\xa4iteks passiivmaju, reoveepuhastuss\xc3\xbcsteeme, p\xc3\xa4ikeseenergial t\xc3\xb6\xc3\xb6tavaid elektriseadmed, tehism\xc3\xa4rgalasid jne. V\xc3\xa4ga tihedalt ollakse seotud ka materjalide tootmises, p\xc3\xb5llumajanduses ja t\xc3\xb6\xc3\xb6stuses.\n_START_SECTION_\n\xc3\x96kos\xc3\xbcsteemide tehnoloogia\n_START_PARAGRAPH_\nUurimisvaldkonda kuuluvad liigirikaste \xc3\xb6kos\xc3\xbcsteemide (puisniidud, loopealsed, lamminiidud, metsad) efektiivsed ja m\xc3\xb5istlikud majandamisviisid. \xc3\x96kos\xc3\xbcsteemide tehnoloogia eesm\xc3\xa4rk on mitmekesisuse s\xc3\xa4ilitamine ja h\xc3\xa4vitatud elupaikade rekultiveerimine (n\xc3\xa4iteks vanade mahaj\xc3\xa4etud p\xc3\xb5levkivikarj\xc3\xa4\xc3\xa4ride asemele metsa rajamine).\n_START_SECTION_\nGeotehnoloogia\n_START_PARAGRAPH_\nV\xc3\xa4ga tihedalt geoloogia \xc3\xb5ppekavaga seotud suund, kus tegeletakse geoloogilistest muutustest tulnud keskkonnaprobleemide lahendamisega. N\xc3\xa4iteks aluspinna kivimite tundmine, pinnasele rakendatud pingetest tulenevate olukordade riskianal\xc3\xbc\xc3\xbcs ja v\xc3\xb5imalikud lahendused.\n_START_SECTION_\nHeitmete t\xc3\xb6\xc3\xb6tlemise tehnoloogia\n_START_PARAGRAPH_\nPinnase ja pinnavee reostusallikate kindlakstegemine ja nende k\xc3\xa4itlemine. Siia alla kuuluvad reovee puhastamine, saastunud pinnase tervendamine, pr\xc3\xbcgilate m\xc3\xb5ju \xc3\xbcmbritsevale keskkonnale. Heitmete t\xc3\xb6\xc3\xb6tlemise alla kuulub ka j\xc3\xa4\xc3\xa4tmete ladustamine ja nende taaskasutus.\n_START_SECTION_\nKeskkonnaseire tehnoloogia\n_START_PARAGRAPH_\nKeskkonnaseiramine on peamiselt seotud atmosf\xc3\xa4\xc3\xa4ri protsesside uurimisega, mille k\xc3\xa4igus tehakse selgeks meid \xc3\xbcmbritsev ilm. Siia kuuluvad \xc3\xb5hu kvaliteedi anal\xc3\xbc\xc3\xbcs, kiirguse tase, hoovuste j\xc3\xa4lgimine, pilvede liikumise ennustamine jne. Uurimist teostatakse seiramisega nii maa pealt kui ka satelliitidega kosmosest._NEWLINE_Keskkonnatehnoloogia eriala l\xc3\xb5petanul on v\xc3\xa4ga suur baasteadmiste hulk loodusteadusest. See v\xc3\xb5imaldab neil edukalt anal\xc3\xbc\xc3\xbcsida ja lahendada keskkonnakaitsega seonduvaid probleeme. Lahendamist vajavad probleemid tekivad peamiselt omavalitsustes, piirkondlike arengukavade v\xc3\xa4ljat\xc3\xb6\xc3\xb6tamisel, t\xc3\xb6\xc3\xb6stusettev\xc3\xb5tete keskkonnaalasel n\xc3\xb5ustamisel ja projektide juurutamisel. L\xc3\xb5petajatel on v\xc3\xb5imalus \xc3\xb5ppida nii Eestis kui ka teistes maailma riikides.\n_START_SECTION_\nETAP\n_START_PARAGRAPH_\nETAP ehk keskkonnatehnoloogiline tegevuskava (inglise Environmental Technology Action Plan) eesm\xc3\xa4rgiks on viia uuringute tulemused j\xc3\xa4tkusuutlikena ja turuk\xc3\xb5lbulikena ellu. See tegevuskava kuulub Euroopa Liidu keskkonnapoliitikasse ning eesm\xc3\xa4rk on keskenduda uute tehnoloogiate arendamisele.'